钦定古今图书集成/理学汇编/文学典/第083卷 > 郑玠
## 钦定古今图书集成/理学汇编/文学典/第083卷 > 郑玠

按《广东通志》：“玠，字大玉，英德人。少博学，工诗文。嘉熙
中，以上命对策，极言天下事，正言李昂英极称之。淳
祐甲辰，释褐知博罗，结庐幽居洞后，每政暇，读书其
中，自称幽居野人云。玠治邑廉清自持，政成人和，有
曹参风，部使者荐之，擢太府丞。咸淳中，玠子康佐知
惠州，辟庵为郑公书堂。”